**Die 11 Beginsels**

**GEMEENSKAPLIKE POGING**

Ons gemeenskap heg groot waarde aan kreatiewe samewerking en die saamspan van talente. Ons streef daarna om sosiale netwerke, publieke spasies, kunswerke en kommunikasiemetodes wat sulke interaksie ondersteun, te skep, te bevorder en te beskerm.

**DEELNAME**

Ons etos as gemeenskap is gegrond op volkome deelname. Ons glo dat herskeppende verandering, hetsy in die indiwidu of in ons samelewing, slegs deur middel van innige persoonlike deelname bewerkstellig kan word. Wat ons doen definieer wie ons is. Elkeen word genooi om te werk. Elkeen word genooi om te speel. Ons wêreld raak ’n realiteit deur aksies wat ons harte toeganklik maak.

**BUGERLIKE VERANTWOORDELIKHEID**

Ons heg waarde aan ’n burgerlike samelewing. Gemeenskapslede wat gebeurtenisse reël, moet verantwoordelikheid vir die publieke welstand neem, en poog om burgerlike verantwoordelikhede aan deelnemers weer te gee. Hulle moet ook verantwoordelikheid in terme van nasionale en plaaslike wetgewing neem wanneer hulle gebeurtenisse aanvoer.

**ONMIDDELLIKHEID**

In baie opsigte is ’n onmiddellike ervaring in ons kultuur die belangrikste. Ons poog om deur versperrings te breek wat tussen ons en ’n waardering van ons innerlike self, die realiteit van dié om ons, deelname in ons gemeenskap, en kontak met die natuurlike wêreld wat menslike mag oorskry, staan. Geen idee kan hierdie ervaring troef nie.

**GEEN VERBRUIKERSKULTUUR**

Om die skenkingsgees te behou, streef ons gemeenskap daarna om sosiale omgewings wat vry is van kommersiële borge, handel dryf of reklame te skep. Ons is gereed om ons kultuur teen sulke uitbuiting te beskerm. Ons staan die vervanging van deelname met verbruik ten sterkste teë.

**SKENKING**

Ons is geheel en al toegewy aan geskenke gee. Die waarde van die geskenk is onvoorwaardelik. Skenking vereis niks terug nie, veral nie ’n ruiltransaksie vir iets van soortgelyke waarde nie.

**LAT GEEN SPOOR NIE**

Ons gemeenskap respekteer die omgewing. Ons is daartoe verbonde om geen fisiese tekens van ons aktiwiteite waar ons saamkom, te laat nie. Ons maak skoon waar ons was en poog om, waar ook al moontlik, sulke plekke selfs in ’n beter toestand as wat ons dit gevind het, agter te laat.

**VOLKOME INGESLOTENHEID**

Enigiemand kan deel van AfrikaBurn wees. Ons verwelkom en respekteer die vreemdeling. Daar bestaan geen voorvereistes vir deelname in ons gemeenskap nie. Dit beteken enigiemand kan deelneem.

**VOLKOME SELFSTANDIGHEID**

AfrikaBurn moedig die indiwidu aan om sy of haar innerlike vernuf te ontdek, beoefen en op staat te maak.

**VOLKOME SELFUITLEWING**

Volkome selfuitlewing verrys uit die indiwidu se unieke gawes. Niemand anders as die indiwidu of medewerkende groep kan die inhoud bepaal nie. Dit word as geskenk aan ander gebied. In hierdie gees, moet die persoon wat gee die regte en vryheid van die ontvanger respekteer.

**ELKEEN LEER EEN**

As ’n selfstandige gemeenskap glo ons dat die verantwoordelikheid om ons kultuur uit te brei by elkeen van ons lê. Ons is almal bewaarders van ons kultuur – wanneer die geleentheid homself voordoen, dra ons ons kennis oor.